2019年香港區議會選舉，佢帶領g0vhk社羣建立《vote4hongkong》，整理候選人資料，製作投票指南。雖然非建制派喺2019年大選由建制派手上贏走大部分區議會嘅主導權，但係黃浩華表示新一屆區議會喺數據開放方面仍然落後，例如好多工程撥款數據好難搵到，有啲財政文件公開咗出嚟竟然係打印完再掃描返嘅紙本文件，令到市民好難監察議會。